open-index/open-wikipedia-markdown huggingface dataset:
Cordana (musiqiçi)

**Cordana** (; ) — Bedrum-pop janrındakı mahnılarına görə tanınan ABŞ musiqiçisi. Los-Ancelesdə fəaliyyət göstərir.

## Həyatı
Cordana Naye 2000-ci il iyunun 22-də Vaşinqtonda anadan olub. Onun atası kilsədə orqan çalırdı. Cordana atasının məsləhəti ilə skripka ifa etməyə başlamış və daha sonra öz istəyi ilə gitaraya keçmişdir.

## Karyerası
Cordana on səkkiz yaşında olarkən 2019-cu ildə "Classical Notions of Happiness" adlı studiya albomu çıxarıb. Albom dinləyicilərdən müsbət rəylər qazanmış və səsyazma şirkəti olan Grand Jury-nin diqqətini cəlb etmişdir. Sözügedən şirkət 2020-ci ildə Cordana ilə müqavilə bağlamışdır ki, həmin albomu yenidən buraxsın.

Cordana 2020-ci ilin iyun ayında yaxın zamanda yeni minialbom yayımlayacağını elan edib. "Titled Something to Say" 31 iyul tarixində işıq üzü görüb. NME sözügedən minialboma beş üzərindən dörd ulduz verib. Həmin ilin 15 sentyabrında Cordana əvvəlki minialbomunun davamı olaraq "To You" adlı minialbom çıxaracağını bəyan edib. Cordana hər iki minialbomu birləşdirərək "Something to Say to You" adlı ikinci studiya albomunu əmələ gətirib. Bu albom 4 dekabrda yayımlanıb.

Cordana 13 oktyabr 2021-ci ildə indi-pop qrupu TV Girl ilə hazırladığı kollaborativ minialbom olan "Summer's Over"-i təqdim edib.

O, 2022-ci il fevralın 8-də Grand Jury Music vasitəsilə "Catch My Drift" adlı sinqlını yayımlayıb.

2023-cü ilin sentyabrında Yot Club ilə birgə ifa etdiyi "Safe House" sinqlını çıxarıb.

Cordana müğənni Dent May-ın 2024-cü ilin fevralında buraxılan "Coasting on Fumes" mahnısında xüsusu qonaq qismində çıxış edib.

## Diskoqrafiya
** Studiya albomları**
**[[Classical Notions of Happiness]]* (2019; 2020-ci ildə yenidən buraxılıb)
**[[Something to Say to You]]* (2020)
**[[Face The Wall]]* (2022)
**[[Lively Premonition]]* (2024)
**EP-lər**
**Something to Say* (2020)
**...To You* (2020)
**Summer's Over* (TV Girl ilə) (2021)
**I'm Doing Well, Thanks for Asking* (2022)

## İstinadlar

## Xarici keçidlər
Yuva (film, 2020)

**Yuva** — Rejissor Şon Durkinin 2020-ci ildə çəkdiyi Amerika dram filmidir. Filmdə baş rolları Cud Lou və Kerri Kim ifa etmişdirlər.

## Süjet xətti

Film ailəsi ilə bərabər Amerikadan vətəni Böyük Britaniyaya geri qayıdan və özündən daha varlı görünməyə çalışan Rori adlı istedadlı bir iş adamının həyatından bəhs edir.

## Rollarda

## Gəlir

Film Şimali Amerikada 137,852 dollar, digər ərazilərdə isə 1,1 milyon dollar, dünya üzrə ümumilikdə 1,2 milyon dollar gəlir əldə etmişdir.

## İstinadlar

## Xarici keçidlər

* 
*
Typical of Me

***Typical of Me*** — İslandiya müğənnisi Leyveyin debüt minialbomu. 30 aprel 2021-ci ildə buraxılıb.

## Trek siyahısı

## İstinadlar
A Night at the Symphony

***A Night at the Symphony*** — İslandiya müğənnisi Leyveyin, İslandiya Simfonik Orkestrinin müşayiəti ilə ifa etdiyi canlı albom və konsert videosu. 2 mart 2023-cü ildə buraxılıb. Konsert 26–27 oktyabr 2022-ci il tarixlərində Reykyavik şəhərindəki Harpa konsert zalında baş tutub.

## Trek siyahısı

## İstinadlar
Sadao Araki

– Yaponiya İmperator ordusunun generalı. Ultramilliyyətçi olmuş, Mancuriyanın işğalını və Yaponiyada imperator ənənələrinin möhkəmləndirilməsini dəstəkləmişdir.

## Həyatı
1897-ci ildə Hərbi Akademiyadan məzun olmuş, 1904–1905-ci illərdə Rus-yapon müharibəsində kiçik zabit kimi döyüşmüşdür. 1908-ci ildə Ordu Heyəti Kollecini bitirdikdən sonra Rusiyada dil zabiti (1909) və hərbi ateşe (1912) kimi fəaliyyət göstərmişdir. 1918-ci ildə Yaponiyanın Sibir müdaxiləsində iştirak etmişdir.

Araki general-mayor kimi 1923-cü ildə 23-cü piyada briqadasına komandanlıq etmişdir. 1927-ci ildə general-leytenant rütbəsinə yüksəlmiş və 1928-ci ildə Ordu Heyəti Kollecinin nəzarətçisi olmuşdur. 1929-cu ildə 6-cı piyada diviziyasına komandanlıq etmişdir. 1931-ci ildə Təhsil Nazirliyinin bir bölməsinin direktoru olmuşdur. Sağçı fikirləri ilə tanınan "Kokuhonşa" təşkilatının vitse-prezidenti seçilmişdir.

1931–1934-cü illərdə Yaponiyanın ordu naziri kimi, 1934–1936-cı illərdə Ali Müharibə Şurasının üzvü kimi fəaliyyət göstərərkən gənc milliyyətçilər arasında populyar şəxs olmuşdur. Onun 1936-cı ilin fevralında baş vermiş hərbi çevriliş cəhdinin iştirakçılarına olan simpatiyası nazir vəzifəsindən ayrılmasına səbəb olmuşdur. 1938–1939-cu illərdə Yaponiyanın təhsil naziri kimi fəaliyyət göstərmişdir.

İkinci Dünya müharibəsinin başa çatmasından sonra Tokio tribunalı tərəfindən mühakimə olunmuş və 1948-ci ildə ömürlük həbs cəzası almışdır. 1955-ci ildə sağlamlıq problemləri əsas gətirilərək azadlığa buraxılmışdır.

## Fikirləri
Araki ultramilliyyətçi olmuş, kapitalizm, faşizm və kommunizm ideyalogiyalarını tənqid etmişdir. O, hərbi və mülki təhsildə mənəvi təhsili dəstəkləmişdir. O, həmçinin imperator yolu (kodo), imperator vətəni (kokoku) və imperator hərbi (koqun) kimi konsepsiyaları müdafiə etmişdir. Cinzaburo Mazaki, Sencuro Hayaşi, Toşiro Obata kimi generallarla yaxın münasibətlər qurmuşdur.

Araki ordu naziri olduğu dövrdə Mancuriyanın işğalını dəstəkləmiş, 1932-ci ildəki Litton hesabatının rədd olunmasını istəmişdir. 1933-cü ildə Yaponiyanın Millətlər Liqasından çıxmasını müdafiə etmişdir. Yaponiya–Mançuko–Çin blokunun yaradılmasını, 1935–1936-cı illərdə SSRİ-nin potensial hücumuna hazırlaşmağı və Beş Nazir Konfransının yaradılmasını dəstəkləmişdir. Təhsil naziri olduğu dövrdə vətənpərvər olmayan universitet müəllimlərinin işdən çıxarılması ideyası ilə çıxış etmişdir.

## İstinadlar

## Ədəbiyyat
* 
* 

## Xarici keçidlər
* İkinci Dünya müharibəsinin generalları
Face The Wall

***Face The Wall*** — ABŞ musiqiçisi Cordananın üçüncü studiya albomu. 20 may 2022-ci ildə "Grand Jury Music" tərəfindən buraxılıb.

## Trek siyahısı

## İstinadlar
Lively Premonition

***Lively Premonition*** — ABŞ musiqiçisi Cordananın dördüncü studiya albomu. 18 oktyabr 2024-cü ildə Grand Jury Music tərəfindən buraxılacaq.

## Trek siyahısı

## İstinadlar
Rusiya Silahlı Qüvvələrinin bayraqlarının siyahısı

**[[Rusiya Silahlı Qüvvələri]]nin bayraqlarının siyahısı məqaləsində** Rusiya Federasiyası Silahlı Qüvvələrinin və Xüsusi Xidmət orqanlarının, qoşunlarının və xidmətlərinin bayraqlarının siyahısı yer alır. Hər bir bayraq müəyyən bir qoşun növünü, bölməni və ya xüsusi təyinatlı qruplaşmanı təmsil edir.

## Rusiya Federasiyası Silahlı Qüvvələri qoşunlarının və hərbi birləşmələrinin bayraqları
"İl" qrafasında bayraqların təsdiq olunma və tire ilə ləğv olunma tarixləri göstərilir.

## İstinadlar
Mixain Lopez

**Mixaín López Núnyes** () — kubalı yunan-Roma güləşçisi. Bütün zamanların ən böyük güləşçisi hesab edilən López Núnyes beşqat Olimpiya qızıl mükafatçısı, beşqat Dünya Çempionu və beşqat Pan Amerika Oyunlarının çempionudur. O, kubalı həvəskar boksçu Mişel Lopes Nunyesin kiçik qardaşıdır. 3 iyul 2024-cü ildə o və kubalı cüdoçu Idalis Ortís Paris 2024 Olimpiya Oyunlarının bayraqdarları təyin edilmişdirlər. Lopes 2024-cü il Olimpiadasının finalında, 130 kq çəkidə çilili Yasmani Akostanı məğlub edərək müasir Olimpiadalar tarixində tək fərdi yarışda ardıcıl beş qızıl medal qazanan yeganə idmançı olmuşdur.

## Karyerası
López Kubanı, Afina (2004), Pekin (2008) və Londonda (2012) keçirilən Yay Olimpiya Oyunlarında təmsil edib, 2008 və 2012-ci illərdə keçirilən açılış mərasimlərində ölkəsinin bayraqdarı olub və hər iki Olimpiadada, kişilər arasında yunan-Roma güləşi yarışında, 120 kq kateqoriyasında qızıl medal qazanıb . 2016-cı ildə Rio de Janeyroda keçirilən XXXI Yay Olimpiya Oyunlarında López 130 kq kateqoriyasında qızıl medal qazanıb.  O, 2020-ci il Tokio Oyunlarında yenə turnirdə bir xal itirmədən qızıl qazanıb, dörd Olimpiya qızıl medalı qazanan ilk kişi güləşçi, eləcə də eyni fərdi yarışda dörd qızıl medal qazanan beşinci idmançı olur. Eyni Olimpiadanın açılış mərasimi zamanı o, həm də Teofilo Stivensonun göstəricisini qıraraq dörd dəfə ölkənin bayraqdarı olan ilk Kuba təmsilçisi oldu.

Paris 2024 Olimpiya Oyunlarında López beşinci qızıl medalını qazanaraq, eyni fərdi yarışda beş qızıl medal qazanan ilk olimpiya idmançısı oldu. O, qələbədən sonra ənənəvi ritualla — güləşçi ayaqqabılarını döşəyin ortasında yerə qoymaqla idmandan getdiyini bildirir.

## İstinadlar

## Xarici keçidlər
Emma Korrin

**Emma-Luiz Korrin** (; ) — ingilis aktrisası.

## Filmoqrafiyası
* 2019 – *[[Grantchester]]*
* 2019 – *[[Pennyworth]]*
* 2020 – *[[Misbehaviour]]*
* 2022 – *[[Ten Percent]]*
* 2022 – *[[My Policeman]]*
* 2022 – *[[Lady Chatterley's Lover]]*
* 2023 – *[[A Murder at the End of the World]]*
* 2023 – *[[Good Grief]]*
* 2024 – *[[Deadpool & Wolverine]]*
* 2024 – *[[Nosferatu]]*

## İstinadlar
Buxarest doqquzluğu

"**Buxarest doqquzluğu**" (Buxarest formatı və ya B9; , , ) — NATO-nun şərq cinahını təşkil edən ölkələr (Mərkəzi və Şərqi Avropanın doqquz ölkəsi) arasında hərbi əməkdaşlığı dərinləşdirmək üçün yaradılmış birlik.

Birliyin tərkibinə Bolqarıstan, Macarıstan, Estoniya, Litva, Latviya, Polşa, Rumıniya, Slovakiya və Çexiya daxildir .

## Tarixi

Birliyin yaradılması təşəbbüsü ilə ilk dəfə Polşa Prezidenti Anjey Duda və Rumıniya Prezidenti Klaus Yohannis çıxış ediblər. Buxarest doqquzluğunun liderləri ilk dəfə 2014-cü il iyulun 22-də Varşavada görüşdülər və burada Ukraynanın şərqindəki silahlı münaqişəni, habelə NATO-nun Nyuportda keçiriləcək sammitini müzakirə etdilər. Birliyin yaradılması Krımın Rusiya tərəfindən ilhaqı və Ukraynanın şərqindəki münaqişənin nəticəsi idi. Birliyin bütün üzvləri əvvəllər Şərq Bloku və ya Varşava Müqaviləsi Təşkilatının üzvləri olub.

“Buxarest doqquzluğunun”nın rəsmi yaradılması tarixi 2015-ci il noyabrın 4-ü hesab olunur,  həmin vaxt NATO-nun şərq cinahının Buxarestdə keçirilən mini-zirvə görüşündə (qrupun adı belədir) “Doqquzluq” liderləri onların hərbi əməkdaşlığının prinsiplərini tənzimləyən bəyannaməimzaladılar.

10 may 2021-ci ildə ABŞ Prezidenti Co Bayden video konfrans vasitəsilə iştirakçılara qoşuldu. Rumıniya prezidenti İoannis daha sonra bəyan etdi ki, rus qoşunlarının Ukrayna sərhədinə yaxınlaşmasını nəzərə alaraq, “ *Şərqi Avropa NATO dövlətləri şərq cinahda müttəfiqlərin hərbi mövcudluğunu artırmaq istəyirlər*”.

## Məqsədləri
Buxarest doqquzluğunun əsas məqsədləri:

* Rusiyanın fəaliyyətinə qarşı NATO-nun şərq cinahının gücləndirilməsi;
* Mərkəzi və Şərqi Avropa ölkələrinin sabitliyinin və təhlükəsizliyinin təmin edilməsi;
* Dövlətlər arasında hərbi əməkdaşlığın inkişafı;
* Şimali Atlantika Alyansındakı ayrı-ayrı dövlətlərin  gücləndirilməsi.

## İstinadlar
Lublin üçbucağı

Lublin üçbucağı (lit. Liublino trikampis, pol. Trójkąt Lubelski, ukr. Люблінський трикутник) — 2020-ci ilin iyul ayında Lublin şəhərində Ukrayna, Polşa və Litva tərəfindən təsis edilmiş üçtərəfli regional platforma (format).[1] Onun yaradılmasının hərbi, siyasi, iqtisadi və sosial əməkdaşlığın dərinləşdirilməsi məqsədlərinə xidmət etdiyini bildirilmişdir. Bu ölkələr, həm də Ukraynanın Avropa İttifaqı və NATO- ya inteqrasiyasına dəstək verir.

## Tarixi
Litva, Polşa və Ukrayna xarici işlər nazirləri tərəfindən platformanın yaradılması ilə bağlı birgə bəyannamə 28 iyul 2020-ci ildə Lublin şəhərində (Polşa) imzalanıb. Nazirlər Rusiyanın Krımı və Sevastopolu ilhaq etməsini pisləyib və Rusiyanı Donetsk və Luqansk vilayətlərinin bir hissəsindən qoşunlarını çıxarmağa çağırıb, NATO-nun Ukraynaya Gücləndirilmiş İmkanlar üzrə Tərəfdaş statusunun verilməsini (12 iyun 2020-ci il) alqışlayıblar və Ukraynanı NATO-ya üzvlük planı ilə təmin etdiyini qeyd ediblər.
## İstinadlar
Xatirə Əliyeva

**Xatirə Əliyeva** — (30 oktyabr 1990) — azərbaycanlı peşəkar qadın futbolçu. "Neftçi" klubunun, həmçinin Azərbaycanın qadınlardan ibarət A Milli komandasının keçmiş oyunçusu

## Həyatı və Karyerası
2007-ci ildə Azərbaycan Yüksək Qızlar Liqasında çıxış edən "Neftçi" klubunda forma geyinmişdir. 2006/2007 sezonunda ikincilik əldə etmişdir.

## Uğurları
* **Neftçi FK**
**  **Azərbaycan Yüksək Qızlar Liqası: Gümüş (1):** *(2006/2007)*

## Milli Karyerası
2007-ci ildə Azərbaycanın qadınlardan ibarət A milli yığmasında çıxış etdiyi bilinir.

## İstinadlar
Dünyanın sonuncu günü

***Dünyanın son günü*** və ya ***Paul V.R.-nin Son Səyahəti*** — ilk premyerası 2020-ci ilin sentyabr ayında Anqulem Frankofoniya Film Festivalında baş tutmuş, beynəlxalq premyerası isə Sitges Film Festivalında olmuş, rejissor Romain Quirotun çəkdiyi elmi fantastika filmidir.

Bu film, Quirotun çəkdiyi "*The Enigmatic Paul WR-nin Son Səyahəti"* adlı qısametrajlı filminin davamı olan uzunmetrajlı filmdir.

## Süjet xətti

Yaxın gələcəkdə Yer kürəsində temperatur yeni, dözülməz həddə çatmışdır. Dünyanın neft, kömür və qaz ehtiyatları tükənənmiş, vəhşi təbiətdə yaşayan əksər heyvan və bitki növləri yox olmuş və yüz milyonlarla insan iqlim qaçqınına çevrilmişdir. Bir müddət əvvəl isə səmada yeni bir planet peyda olmuşdur. Bəşəriyyət oraya çatmaq və elmdə inqilab edən Lumina mineralını çıxarmaq üçün çox səy göstərmişdir. Hiperenergetik olan bu element yer üzündə mövcud olan bütün digər enerji mənbələrini gözdən salmışdır. Sözügedən planet bir müddət sonra öz radiusundan çıxmış və planetin hərəkət istiqaməti dəyişmişdir. Planetin yeni hərəkət istiqaməti onun Yerlə toqquşma ehtimalını artırmış və dünyanın məhv olması təhlükəsi meydana çıxmışdır. Dünyada bu vəziyyəti düzəldə biləcək cəmi bir adam vardır. Onun adı isə Paul V.R.-dir. Lakin astronavt bir müddət əvvəl planlaşdırılmış xilasetmə missiyasının başlamasına bir neçə saat qalmış səssiz bir formada yoxa çıxmışdır. O vaxtdan etibarən, yer üzündə yaşayan ümidsiz insanlar bu şəxsin arxasınca düşərək onun ovlamağa çalışırlar.

Baş vermiş bir qəza nəticəsində Paul ətrafındakı insanların fikirlərini oxuma qabiliyyəti əldə etmişdir. Ekoloji fəlakət qaçılmaz olsa da, Paulun planetin məhv olmasını istəməməsinin özünəməxsus səbəbləri vardır. Bir gün Paulun yolu Elma adlı gənc bir qızın yolu ilə kəsişir. Bundan sonra Paul və yeniyetmə qız birlikdə Fransanın səhraya çevrilmiş təbiətində hərəkət edirlər.

## İstinadlar
Cəfərxan kollektoru

**Cəfərxan kollektoru** – 1950-ci ildə istismara verilmişdir, sərfi saniyədə 3 kub m, uzunluğu 22 km, təsir zonasında ərazinin sahəsi 8 min hektar;

Muğan-Salyan sutullayıcı ərazisində 1950-1954-cü illərdə hazırlanmış və Muğan düzündə tikilmiş əsas təsərrüfatlararası kollektorlarından biridir.

## İstinad
Sakit okean vaxtı

**Sakit okean vaxtı** — ABŞ, Kanada və Qərbi Meksikanın bəzi hissələrini əhatə edən saat qurşağıdır. Qrinviç saatından (GMT) 8 saat geri qalan bu saat qurşağı, həm də yay vaxtının tətbiq olunduğu Sakit Okean saat qurşağı və Alyaska saat qurşağından 1 saat qabaqdadır.

## İstinadlar

## Xarici keçidlər

* Rəsmi NIST ABŞ saat qurşaqları
* Kanada ərazisində rəsmi saat qurşaqları

* ABŞ saat qurşaqlarının və UTC çevrilməsinin tarixi 
* Kanadanın saat qurşaqları xəritəsi
Qrinviç saatı

**Qrinviç saatı**, **Qrinviç vaxtı**, **Qrinviç zamanı**, **Orta Qrinviç zamanı** () və ya qısaca **GMT** — Qrinviç meridianı üstündə yerləşən orta günəş vaxtıdır. GMT Britaniya adalarının standart saat qurşağı hesab olunur. Adını Londonun cənub-şərq hissəsində yerləşən Qrinviç ətrafından götürmüşdür. Burada yerləşən rəsədxananın üstündə olduğu olduğu qəbul edilmiş meridian əsas meridian (0°) hesab olunur.

Atom üsulu ilə hesablanan və GMT-dən daha dəqiq hesab olunan Ümumdünya vaxtı (qısaca: UTC) istifadə olunmazdan əvvəl Qrinviçdən keçən meridiana əsasən dünyadakı zaman tənzimləmələri həyata keçirilirdi. Buradakı hər uzunluq dərəcəsi arasında olan zaman 4 dəqiqə hesab olunur. Məhz buna görə də, hər 15 dərəcəlik meridian qurşağı bir saata bərabərdir. Beləliklə də, 12 saat şərqdə və 12 saat qərbdə olmaqla Yer kürəsi ümumilikdə 24 saat qurşağına bölünmüşdür. Qrinviç meridianından şərq istiqamətində hərəkət etdikcə saatlar irəli (+), qərb istiqamətində hərəkət etdikdə isə geriyə (-) gedir.

Osmanlı imperiyasındq isə saatları Ayasofiyanın günbəzindən keçdiyi hesab olunan və *Ərz-i Xəlifə* və ya *Ərz-i İstanbul* adlandırılan meridiana görə təyin edirdilər.1925-ci ildə qəbul edilmiş Günün İyirmi Dörd Saata Bölünməsi haqqında 697 saylı Qanunla saat qurşağında beynəlxalq standarta çevrilmiş GMT sistemi qəbul edilmişdir.

## İstinadlar
Sarri (Britaniya Kolumbiyası)

Sarri — Kanadanın Britaniya Kolumbiyası əyalətində yerləşən bir şəhərdir. Vankuver inzibati vahidinin bir hissəsidir (Britaniya Kolumbiyasının cənubunda yerləşən şəhər aqlomerasiyası) və Böyük Vankuver Regional Dairəsinə tabedir; əyalətin Vankuverdən sonra ikinci ən böyük şəhəri hesab edilir. Şəhər çox mərkəzli olub bir neçə mərkəzdən ibarətdir: Flitvud (), Uelli/Şəhər mərkəzi (), Qrilford (), Nyuton (), Klouverdeyl () və Cənubi Sarri ().

## Qardaşlaşmış şəhərlər

*Koto — Yaponiya
*Çujxay — Çin

## İstinadlar
Qreysi Abrams

**Qreysi Mediqan Abrams** () — ABŞ müğənnisi, mahnı yazarı. O, 66-cı Qremmi mükafatları mərasimində "Ən yaxşı yeni artist" kateqoriyası üzrə "Qremmi" mükafatına namizəd göstərilmişdir.

Qreysi Abrams 2019-cu ilin oktyabrında debüt sinqlı olan "Mean It" mahnısını Interscope Records vasitəsilə yayımlamışdır. O, 2020-ci il iyulun 24-də "Minor" adlı debüt minialbomunu təqdim edib. Bu layihə üzərində prodüserlər Joel Little  və Blake Slatkin ilə bərabər işləmişdir.

O, 2023-cü ildə müğənni Oliviya Rodriqonun həyata keçirdiyi "*Sour Tour*" konsert turunun açılışında çıxış edib. Qreysinin həmin il çıxardığı debüt studiya albomu olan "Good Riddance" Billboard 200 hit-paradına daxil olub. Eyni il o, Teylor Sviftin "*Eras Tour*" konsertində "*openinq akt*" etmişdir. İkinci studiya albomu "The Secret of Us"-ı 2024-cü ilin iyunun 21-də yayımlayıb. Bu albom Billboard 200-də ikinci pilləyə çataraq uğurlu kommersiya nəticəsi göstərmişdir.

## Həyatı
Qreysi Abrams Los-Ancelesdə doğulub boya-başa çatmışdır. O, rejissor C.C. Abrams və kino və televiziya prodüseri Keyti Makqratın qızıdır. Ata tərəfi yəhudi, ana tərəfi İrlandiya katoliklərindədir. Qreysinin iki qardaşı var, böyük qardaşının adı Henri, kiçik qardaşınınkı isə Auqustdur.

O, mahnı yazmaqla hələ kiçik yaşlarından maraqlanmağa başlamış, ilk mahnısını səkkiz yaşında ikən yazmışdır. O, orta təhsilini Qərbi Los-Ancelesdə yerləşən "*The Archer School for Girls*"-də alıb. 2018-ci ildə bu məktəbi başa vurmuş və Nyu-Yorkdakı Barnard Kollecinə (*Barnard College*) qəbul olaraq beynəlxalq münasibətlər ixtisası üzrə təhsil almışdır. O, sonralar 2-ci kursda oxuyarkən təhsilini yarıda qoyaraq musiqi ilə məşğul olmaq qərarına gəlib.

## Diskoqrafiya
**Studiya albomları**
* *Good Riddance* (2023)
* *[[The Secret of Us]]* (2024)
**Mini-albomlar**
* *[[Minor (minialbom)|Minor]]* (2020)
* *This Is What It Feels Like* (2021)

## İstinadlar

## Xarici keçidlər
Bonsai Kitten

**Bonsai Kitten** () — oxuculara pişik balasını bir bankada necə böyütmək barədə təlimat verdiyini iddia edən yalançı bir veb sayt idi. Düşüncəyə görə böyüdükcı pişik balasının sümükləri bonsay bitkisi kimi qabın şəklini almalı idi. Sayt Michael Wong Chang ləqəbli Massaçusets Texnologiya İnstitutu tələbəsi tərəfindən hazırlanmışdı. Veb sayt bir çox insanın bunu ciddi qəbul etməsi və heyvan hüquqları təşkilatlarına şikayət etməsi ilə qəzəb doğurdu.  bildirdi ki, "saytın məzmunu saxta olsa da, apardığı təbliğat heyvanlara qarşı zorakılığa səbəb ola bilər". Veb sayt hazırda fəaliyyət göstərmir.

## Veb saytla bağlı narahatlıqlar
30 oktyabr 2000-ci ildə "BonsaiKitten.com", "Cruel.com" saytında "Günün Qəddar Saytı" kimi təqdim edildi. Şiakryətlərdən sonra bağlantılar silindi. Lakin BonsaiKitten.com saytına olan keçidlər bütün dünyaya yayıldıqdan sonra bir çox heyvansevər  və  şikayətlər göndərdilər. URL tənqidlərə səbəb oldu və sayt bağlandı.

## Həmçinin bax
* Ayağın bağlanması
* Kvadrat qarpız

## İstinadlar

## Xarici keçidlər
* http://bonsaikitten.com/-un Wayback Machine üzərindəki arxivi
All the Things I Never Said

***All the Things I Never Said*** (kiçik hərflərlə) — Kanada müğənnisi Teyt Makreyin debüt minialbomu. 24 yanvar 2020-ci ildə "RCA Records" tərəfindən buraxılıb.

## Trek siyahısı

## İstinadlar
I Used to Think I Could Fly

***I Used to Think I Could Fly*** — Kanada müğənnisi Teyt Makreyin debüt studiya albomu. 27 may 2022-ci ildə "RCA Records" tərəfindən buraxılıb.

## Trek siyahısı

## İstinadlar
RCA Records

**RCA Records** (*Ar Si Ey Rekords*) — Sony Music Entertainment-ə məxsus ABŞ səsyazma şirkəti.

## İstinadlar

## Xarici keçidlər
The Secret of Us

***The Secret of Us*** — ABŞ müğənnisi Qreysi Abramsın ikinci studiya albomu. 21 iyun 2024-cü ildə "Interscope Records" tərəfindən buraxılıb.

## Trek siyahısı

## İstinadlar
Sen Ağlama (albom)

**Sen Ağlama** – Sezen Aksunun 6 sentyabr 1984-cü ildə çıxan altıncı studiya albomudur.

## Albom haqqında
Albomda yer alan mahnıların bəstələri Onno Tunç, sözləri isə daha Aysel Gürel və Sezen Aksunun özünə məxsus olub. Albomdakı musiqi və sözlərin hər biri türk popunda saysız-hesabsız mahnılara ilham verib. Albom LP və MC formatlarında nəşr olunub və 1984-1985 mövsümündə həftələrlə hit-paradların başında yer alıb və Sezen Aksunun ən populyar və ən çox satılan klassik albomu olub. Uzun illər sonra CD nəşri də buraxılıb.

## Mahnılar
# "Sen Ağlama" (Söz: Aysel Gürel/Sezen Aksu - Bəstə - Aranjıman: Onno Tunç)
# "Haydi Gel Benimle Ol" (Söz: Aysel Gürel - Bəstə - Aranjıman: Onno Tunç)
# "Geri Dön" (Söz: Sezen Aksu - Bəstə - Aranjıman: Onno Tunç)
# "Yeter" (Söz: Sezen Aksu - Bəstə: Attila Özdemiroğlu - Aranjıman: Onno Tunç)
# "Bu Gece" (Söz: Sezen Aksu - Bəstə - Aranjıman: Onno Tunç)
# "Dağlar Dağlar" (Şiir: Sabahattin Ali - Bəstə: Ali Kocatepe - Aranjıman: Onno Tunç)
# "Çocuklar Gibi" (Şiir: Sabahattin Ali - Bəstə: Ali Kocatepe - Aranjıman: Onno Tunç)
# "Tükeneceğiz" (Söz - Bəstə: Sezen Aksu - Aranjıman: Onno Tunç)
# "Bir Başka Aşk" (Söz: Aysel Gürel - Bəstə - Aranjıman: Onno Tunç)
# "1945" (Söz: Aysel Gürel - Bəstə - Aranjıman: Onno Tunç)

## İstinadlar
Manija Talaş

*

*'Manija Talaş''' (puştu منیژه تلاش) – 2002-ci ildə anadan olmuş əfqan B-girl. Qaçqınlar Olimpiya Komandasının üzvü kimi 2024-cü il Yay Olimpiya Oyunlarında breykinq yarışlarının iştirakçısı olub.

## Həyatı
Manija Talaş 2002-ci ildə Əfqanistanın paytaxtı Kabildə anadan olub və böyüyüb. 17 yaşında ilk dəfə "Facebook" sosial şəbəkəsində gördüyü videodan breykdansı ozü üçün kəşf edib:[2] "İlk dəfə internetdə bir kişinin başı üstə firlandığını görən zaman özümə dedim: bax bu mənim həyatda məşğul olmaq istədiyimdir!" Videoda rəqs edən kişi ilə əlaqə yaratdıqdan sonra Kabildəki "Superiors Crew" breydans klubuna qatılır. Burada o, 56 iştirakçi arasında yeganə qadın olur.

Mətbuatda Manijanı "Əfqanıstanda breykdans rəqs edən birinci qadın" kimi xarakterizə etmişdirlər. Bundan sonra o, bir çox əfqanların rəqslərə neqativ münasibət bəslədiyindən çoxlu maneələrlə üzləşmişdir[3][4][5]. Ailəsinin müqavimətinə və bəzi hədə-qorxulara baxmayaraq o, breykdansla məşğul olmağa davam edir. Onun klubu iki dəfə insan ölümü ilə nəticələnən terror aktına məruz qalır[3][5][7]. Üçüncü terror aktının qarşısı polis tərəfindən alınır[2]. Bundan sonra kluba bağlanılması əmr olunur. Sonralar Manija "nə vaxtsa dayanmaq fikri olub?" sualına "bunun üçün mən breykdansı çox sevirəm" demişdir[1].

2021-ci ildə taliblər Əfqanıstanda hakimiyyəti ələ keçirdikdən sonra "İslama zidd olan" rəqslər qanundan kənar elan olunur. Atası taliblər tərəfindən oğurlanır, itkin düşür. Manija kiçik qardaşı ilə birlikdə qonşu Pakistana keçir və orada bir il yaşayır. Sonra bir hindli jurnalistin köməyi ilə Manija, qardaşı və daha 6 nəfər Kabildəki klubun üzvləri ilə birlikdə qaçqın kimi İspaniyaya köçürlər[2][3][4]. Madriddə yerləşdikdən sonra Manija bərbərxanaya işə düzəlir, ispan dilini öyrənir. 2024-cü ildə Əfqanıstanda qalan anası da İspaniyaya, onların yanına köçə bilir.

## Karyerası
2024-cü ildən Parisdə keçirilən XXXIII Yay Olimpiya Oyunlarına salınan breykdans yarışlarında Qaçqınlar Olimpiya komandasının tərkibində debüt edib.

## Hobbisi
Saçları rəngləməyi xoşlayır və Əfqan dizaynından ilhamlanaraq küçə geyimi xəttinin yaradılması üzərində işləyir[4].

## Ədəbiyyat
[1]
Manizha Talash. Olympics.com.

[2]
Zaccardi, Nick. Refugee Olympic Team athlete Manizha Talash on leaving Afghanistan to pursue breaking. NBC Sports (11 июня 2024).

[3]
Kallas, Fernando. Afghanistan's first female breakdancer ready for Olympic dream. Reuters (11 июня 2024).

[4]
Satpathy, Anushka At 18, Manizha Talash had to flee Afghanistan. Now, she’s flying to the Olympics to breakdance (англ.). Vogue India (22 июня 2024). Дата обращения: 25 июня 2024.

[5]
Refugee Olympic Team to send message of hope at Paris Games. United Nations (2 мая 2024).

[6]
Goitia, Fernando (2021–08-03). "El terror de la primera 'break dancer' afgana" [The terror of the first Afghan break dancer]. La Voz de Galicia (исп.).

[7]
"Afghanistan's first female breakdancer sets sights on Paris Olympics". The Business Standard. Reuters. 2021–01-28.

## İstinadlar
https://www.nbcsports.com/olympics/news/manizha-talash-breaking-refugee-olympic-team
Minor (minialbom)

**Minor** (kiçik hərflərlə) — ABŞ müğənnisi Qreysi Abramsın debüt minialbomu. 14 iyul 2020-ci ildə "Interscope Records" tərəfindən buraxılıb.

## Trek siyahısı

## İstinadlar
Ağır top (film, 2001)

**Ağır top** () — 2001-ci ildə rejissor Brayan Robbins tərəfindən çəkilmiş və baş rolda Kianu Rivsin oynadığı filmdir. Con Getlinsin ssenarisi əsasında çəkilmiş film, Deniel Koylun "Ağır top: Gecəqondu mövsümü" adlı kitabına əsaslanır. Filmin orijinal musiqisi Mark Ayşem tərəfindən bəstələnmişdir.

## Süjet xətti

Konor O'Nil bukmeyker və borca düşmüş bir qumarbazdır. Borclarını ödəmək üçün o, kasıb bir ərazidə yaşayan problemli uşaqların oynadığı beysbol komandasında məşqçi kimi işə düzəlir. O, borclarını borc sahiblərinə geri ödədikdən sonra komandadan ayrılmağa qərar verir, lakin zaman keçdikcə Konor komandada oynayan uşaqlara bağlanır. Beləliklə də o, mərc oynamağı dayandırır, uşaqlar üçün əsl məşqçiyə çevrilir və bu arada uşaqların oxuduğu orta məktəbdə işləyən cəlbedici müəllim Elizabet Uilks ilə tanış olur.

Məşqçi Konor ilə onun yetişdirdiyi tələbələri bərabər uşaq beysbol liqasının finalında mübarizə aparmağa hazırlaşırlar. İki quldur dəstəsi arasında baş verən atışma zamanı çıxan güllələrdən biri məşqdən çıxıb evinə geri qayıdan komanda üzvlərindən birinin həyatına son qoyur. Bu hadisədən sonra komanda da ruh düşkünlüyü yaransa da, sonda komanda ölən komanda yoldaşlarının xatirinə əsas rəqibləri ilə həlledici olan görüşə getməyə qərar verir.

## Rollarda

## İstinadlar
Üç milyon bambuk nizə nəzəriyyəsi

– Yaponiya imperator ordusunun generalı Sadao Araki tərəfindən irəli sürülmüş iddia. Bu nəzəriyyəyə görə Yaponiya özünü 3 milyon bambuk nizə ilə müdafiə edə bilər.

## Haqqında
Sadao Araki "Bambuk nizə generalı" kimi tanınmış, tez-tez bambuk nizələr haqqında fikirlər bildirmişdir. Bu mövzu haqqında ən məşhur fikrini 1933-cü ilin oktyabrında ordu naziri olduğu dövrdə bir qrup xarici jurnalistə verdiyi bir müsahibədə səsləndirmişdir: "Əgər bizim üç milyon bambukumuz olsaydı, böyük güclərdən qorxmaq üçün heç bir səbəbimiz qalmazdı".

### Arakinin bambuk nizə fikirləri
Araki 7 mart 1933-cü ildə Britaniyanın Yaponiyadakı səfirliyində Corc Bernard Şou ilə müasir silahlar haqqında müzakirə apararkən bambuk nizələrin adını çəkmişdir:

Araki 22 oktyabr 1933-cü ildə Fukui prefekturasında keçirilmiş bir hərbi təlimdən sonra bambuk nizələr haqqında fikir bildirmişdir:

13 may 1935-ci ildə Araki jurnalist Tanzan İşibaşi ilə öz evində baş tutmuş görüş zamanı bu fikirləri bildirmişdir:

## İkinci Dünya müharibəsində bambuk nizələr
İkinci Dünya müharibəsi illərində bambuk nizələr Yaponiya ordusu tərəfindən "standart silah" kimi istifadə olunmuş, ABŞ əsgərlərini bambuk nizə ilə öldürməyi göstərən nəşrlər buraxılmışdır.

## İstinadlar
İncera

**Injera** — Efiopiyanın etnik, ənənəvi əsas qidası. Teff bitkisinin unundan hazırlanan yastı çörək növü.

## İstinadlar
İbiş Abbasov

**İbiş Vəli oğlu Abbasov** () — Azərbaycan-sovet partiya və dövlət xadimi, Ermənistan Kommunist Partiyası Qarabağlar Rayon Komitəsinin birinci katibi (1938–1942), Ermənistan SSR Ali Sovetinin I çağırış deputatı.

## Həyatı
İbiş Vəli oğlu Abbasov 1898-ci ildə İrəvan qəzasının (sonralar Qəmərli rayonunun) Muğanlı kəndində kəndli ailəsində anadan olmuşdur. Fəhlə-kəndli məktəbini bitirdikdən sonra komsomol və partiya işinə cəlb olunmuş, Qəmərli və Zəngibasarda çalışmışdır.

İbiş Abbasov 1930-cu illərdə Vedi Rayon Zəhmətkeş Deputatları Soveti sədrinin müavini, sonra sədri vəzifələrində və rayon ləğv edilənədək Ermənistan Kommunist Partiyası Vedi Rayon Komitəsinin ikinci katibi vəzifəsində işləmişdir. 1936-cı ilin sonlarından 1938-ci ilin yanvar ayınadək rayonun "Zərbəçi kolxozçu" qəzetinin redaktoru olmuşdur.

1937-ci ilin dekabr ayında Qarabağlar rayonu yaradılarkən İbiş Abbasov rayon partiya komitəsinin birinci katibi təyin edilmiş, ardınca Ermənistan SSR Ali Sovetinin deputatı seçilmiş, Ermənistan Kommunist Partiyası Mərkəzi Komitəsinin üzvü olmuşdur. 1942-ci ildə birinci katib vəzifədən azad edilərək Tədarük və Təminat Komitəsi sədrinin birinci müavini təyin edilmiş və uzun müddət bu vəzifədə çalışmışdır. Sonralar isə "Sovet Ermənistanı" qəzeti redaksiyasında çalışmış, 1959-cu ilədək müxbirlər və məktublar şöbəsinin müdiri olmuşdur.

## İstinadlar
Anlaşma memorandumu

**Anlaşma memorandumu** iki (ikitərəfli) və ya daha çox (çoxtərəfli) tərəflər arasında bağlanan müqavilə növüdür. O, nəzərdə tutulan ümumi fəaliyyət xəttini göstərməklə tərəflər arasında iradənin yaxınlaşmasını ifadə edir. Bu, çox vaxt ya tərəflərin hüquqi öhdəliyi nəzərdə tutmadığı hallarda, ya da tərəflərin qanuni qüvvəyə minən müqavilə yarada bilmədiyi hallarda istifadə olunur. Bu, centlmen sazişinə daha formal alternativdir.

Sənədin icbari müqavilə olub-olmaması yalnız sənədin mətnində ("dörd künc" adlanan) dəqiq müəyyən edilmiş hüquqi elementlərin olub-olmamasından asılıdır. Tələb olunan elementlər təklif və qəbul, nəzərə alma və qanuni olaraq bağlı olmaq niyyətidir (*animus contrahendi*). ABŞ-də müqavilənin mallar (Vahid Ticarət Məcəlləsinə müvafiqdir) və ya xidmətlər (ştatın ümumi qanunlarına müvafiq) üçün olmasından asılı olaraq xüsusiyyətlər bir qədər fərqlənə bilər.

Bir çox şirkətlər və dövlət orqanları departamentlər, agentliklər və ya yaxın şirkətlər arasında əlaqələri müəyyən etmək üçün anlaşma memorandumlarından istifadə edirlər.

## İstinadlar
Centlmen sazişi

**Centlmen sazişi** və ya **centlmen müqaviləsi** iki və ya daha çox tərəf arasında qeyri-rəsmi və hüquqi cəhətdən məcburi element daşımayan . O, adətən şifahi olur, lakin həm də yazılı və ya sadəcə olaraq konvensiya və ya qarşılıqlı faydalı etiket vasitəsilə açıqlanmayan razılaşmanın bir hissəsi kimi başa düşülə bilər. Centlmen sazişinin mahiyyəti ondan ibarətdir ki, onun yerinə yetirilməsi üçün hər hansı bir güc tətbiqi nəticəsində icra olunmağa deyil, tərəflərin şərəfinə əsaslanır. Bu, hüquqi saziş və ya müqavilədən fərqlidir.

### Beynəlxalq münasibətlərdə
Qərb Sahilində güclü anti-yapon əhval-ruhiyyəsi yarandıqdan sonra ABŞ prezidenti Teodor Ruzvelt Çin immiqrasiyasında olduğu kimi Yaponiyanın ABŞ-yə immiqrasiyasını qadağan edən qanunvericiliyi dəstəkləməklə Yaponiyanı qəzəbləndirmək istəmədi. Əvəzində ABŞ və Yaponiya arasında qeyri-rəsmi "Centlmen müqaviləsi" (1907–8) və müvafiq qeyri-rəsmi Xanımlar Müqaviləsi var idi ki, bununla da Yaponiya ABŞ-yə çox az və ya heç bir hərəkət olmadığından əmin oldu. Razılaşmaları ABŞ dövlət katibi Eliu Rut və Yaponiyanın xarici işlər naziri Tadasu Hayaşi imzalayıb. Müqavilə yapon işçilərinin ABŞ-yə mühacirətini qadağan etdi və yaponları aşağılayan və qəzəbləndirən Kaliforniyadakı San-Fransisko Məktəbi Şurasının seqreqasiya qaydasını ləğv etdi. Müqavilə Havay ərazisinə şamil edilməyib. Konqres Yaponiyadan bütün immiqrasiyanı qadağan edən 1924-cü ilə qədər müqavilələr qüvvədə qaldı. Kanadada oxşar anti-yapon əhval-ruhiyyəsi eyni zamanda, eyni zamanda, "1908-ci il Cənablar Müqaviləsi" olaraq da adlandırılan Hayashi-Lemieux Sazişinə səbəb oldu.

## İstinadlar
Airyanem-Vaecah

**Airyanəm-Vaecah** ( (çox vaxt airyanəm vaējah), "Aryan düzənliyi") — qədim iranlıların, arilərin mifik dədə-baba yurdu; Vidivdada görə, Ahura Mazda tərəfindən bəşəriyyət üçün yaradılmış 16 "ən yaxşı" () "yerlər və regionlar" ( və ) siyahısı məhz onunla başlayır.

## Təsviri
Bu ölkə, ərazisindən gözəl *Daityya* (Vahvi-Datiya) çayının axdığı sonsuz bir düzənlik kimi təsvir edilmişdir. Ölkəyə göndərilən fəlakətlər kimi "narıncı ilan" və on aylıq qış göstərilir. "Ən yaxşı ölkənin" sərt iqlim şəraiti alimlər arasında müzakirələrə səbəb olmuşdur. Belə ki, Helmut Qumbax bu uyğunsuzluğu Avestanın Pəhləvi dilindəki mətnində mövcud olan sətirin itirilməsi ilə izah edir: "sonra: yeddi ay yay və beş qış ayları" iqlim normalarına kifayət qədər müvafiqdir. Zərdüştün əfsanəvi vətəni və dünyanın mərkəzi kimi Avestanın digər hissələrində də tez-tez xatırlanır. Meri Boysa görə, Airyanam Vaecah bu siyahıda "gec əlavə kimi görünür". Midiya maqları öz ölkələrini məhz bu region ilə eyniləşdirirdilər.

## Həmçinin bax
* Avesta
* Hörmüzd
* Yəşt
* Əhrimən
* Zərdüştçülük
* Zərdüşt
*

## Ədəbiyyat

## İstinadlar
Geoiqtisadiyyat

**Geoiqtisadiyyat** () — müəyyən bir ölkənin iqtisadi vəziyyətini müxtəlif göstəricilərə — coğrafi mövqeyinə, tarixi inkişafına, mədəniyyətinə əsaslanaraq öyrənən elm. Bu elm ölkələrin iqtisadi inkişaf səviyyəsini və dünya siyasətində yerini müəyyən edir. O, digər ictimai və ictimai elmlərlə sıx bağlıdır, ona görə də geosiyasət və qloballaşmanın öyrənilməsinə toxunur.

Siyasi strategiya kimi geoiqtisadiyyat — dövlətin iqtisadi qüdrəti nöqteyi-nəzərindən təsirini artırmaq strategiyasını işləyib hazırlayan və xarici siyasət məqsədlərinə, qlobal və ya regional gücə iqtisadi vasitələrlə nail olunmasını təmin edən yeni geosiyasətdir (geosiyasi iqtisadiyyat).

## Geoiqtisadiyyat siyasət kimi
Geoiqtisadiyyat resursların və dünya gəlirlərinin yenidən bölüşdürülməsi siyasətidir. Əsas izafi gəlirləri (sərhəd enerjisi rentası) iqtisadi cəhətdən ən inkişaf etmiş ölkələr alır.

Geoiqtisadiyyat mondialist geosiyasət növü hesab edilə bilər. Lakin o, dövlətin yalnız iqtisadi inkişaf səviyyəsini nəzərə alır, dövlətçilik, millilik, ərazi xüsusiyyətləri anlayışları ikinci plana salınır.

Geoiqtisadi siyasət ölkənin iqtisadi qüdrətini artırmaqla hakimiyyət qazanmağa yönəlib, onun bütün hərəkətləri digər ölkələrlə əlaqələrdən iqtisadi fayda əldə etməyə yönəldilməlidir. Bundan əlavə, bu siyasət iqtisadi cəhətdən zəif olan dövlətlərin daha güclü dövlətlərdən asılılığının yaradılması ilə xarakterizə olunur ki, sonuncuların mövqelərinin möhkəmlənməsini təmin etsinlər.

Bu tip siyasət iki komponentdən ibarət olan geoiqtisadi rəqabət anlayışı ilə ayrılmaz şəkildə bağlıdır. Tətbiq olunan geosiyasət iki növ proteksionizmin — "müdafiə" və "hücum" birləşməsini əhatə edir. Birinci halda, dövlət öz daxili bazarında istehsalçılar arasında rəqabəti boğur və müxtəlif sənaye sahələrinin mümkün qədər sürətlə inkişafına kömək edir. Belə hazırlıqdan sonra o, "hücumedici" rəqabətə keçir, bu zaman əksinə, rəqabəti artırır və eyni zamanda ayrı-ayrı istehsalçıları seçici şəkildə dəstəkləyir. İkinci növ proteksionizm də "effektiv" adlanır və başqa şeylərlə yanaşı, belə bir siyasət dövlətin öz milli sənayelərinin inkişafını təmin etməkdən ibarətdir.

## İstinadlar
Türban tullama

**Türban tullama**, və ya **ammameparani** () — İranda etirazçıların şiə ruhanilərinə öz nifrətlərini bildirmək və bununla da onları təhqir etmək üçün bir mollanın başındakı türbanı tullaması. Tipik olaraq, etirazçı hədəfin yanından qaçır, onun baş geyimini çıxarır və həbs olunmamaq üçün hadisə yerindən qaçmağa davam edir. 2022-ci ildə İranda Məhsa Əmininin ölümündən sonra keçirilən etiraz aksiyaları zamanı insanlar bu hərəkəti lentə alıb sosial şəbəkələrdə yerləşdirmişdir. Bu, etiraz metodunun qısa müddətdə populyarlaşmasına səbəb olmuşdur.

## Metodologiya
Türban tullamaq qadınların ruhani quruluşa qarşı müqavimətinin ifadəsi kimi müşahidə olunmağa başlanmışdır. Bu hərəkəti əvvəlcədən planlaşdıran qadınlar saçlarını örtmədən bunu həyata keçirmişdilər, bu da qanunla cəzalandırılırdı. Buna baxmayaraq, bu qanunsuz əməldə iştirak məqsədyönlü olmuş və presedent yaratmışdır. Etirazın bu iki formasının birləşməsi, həmçinin qadının öz saçını örtməkdən imtina etməsi, başqa şeylərlə yanaşı, üç məqsədə xidmət edir. Birincisi, bu, İranda teokratik qanunlar ilə əməkdaşlıqdan imtinanın ifadəsidir. İkincisi, bu, Mahsa Əmini etirazları zamanı etirazçıların əsas hədəfi olan İran əxlaq polisinə qarşı vətəndaş itaətsizliyini ifadə edir. Üçüncüsü, bu, etirazlar barədə məlumatlılığın artırmaq, mülki narazılığın mövcudluğunu göstərmək, status-kvonun tərəfdarlarını qəzəbləndirən sosial və dini tabulara əl atmaq üçün şərait yaratmaq məqsədi daşıyan bir aktdır. Bəziləri inanır ki, müsəlman ruhanilərinin geyimi islam peyğəmbərinin geyimidir və ona hörmət edilməlidir.

## Tarixi
İranın müasir tarixində ilk dəfə 1909-cu il İran Məşrutə inqilabının təntənəsi zamanı kiminsə türbanı atılmışdır. Burada Yusif xan Şeyx Fəzlullah Nurinin çamağını etirazçılara atmışdır.

İran İslam Respublikasının qurucusu Ruhullah Xomeyni mollalara qarşı müxalifətdə olanlardan ilk növbədə öz türbanlarını çıxarmağı tələb etmişdir. O, bunu İraqın Nəcəf şəhərində sürgündə olarkən bildirmiş, Pəhləviləri dəstəkləyən iranlı din xadimlərini alçaldaraq onları "məhkəmə mollaları" və ya "rüşvətxor mollalar" adlandırmışdır. Xomeyni demişdir ki, "gənclərimiz islam fəqihləri adı ilə müsəlman cəmiyyətində fitnə-fəsad törədən mollaların türbanlarını götürməlidirlər. Onları çox döyməyə ehtiyac yoxdur, sadəcə olaraq türbanlarını götürmək kifayət edir".

## Məhsa Əmini etirazları
Məhsa Əmininin ölümündən sonra 2022-ci ildə İranda ümummilli etirazlar zamanı türban tullama siyasi kampaniyaya çevrilmişdir. Bu, 3 noyabr 2022 tarixindən etibarən genişlənmişdir. İnsanlar dini hökumətdən və İslam Respublikasının rəhbərlərindən narazı olduqlarını bəyan etmək üçün ruhanilərin türbanlarını tullamışdılar.

### Reaksiyalar
* İraqlı din xadimi və İraq şiələrinin liderlərindən biri olan Müqtəda əs-Sədr bu aktı tənqid etmiş və onun digər müsəlman ölkələrinə yayılmasından narahatlığını bildirmişdir.
* "Ammameparani"yə cavab olaraq "ammamebusi" adlı paralel kampaniya başladılmışdır (; ). İran və İraqda bəzi insanlar din xadimlərinə hörmət əlaməti olaraq mollaların türbanlarını öpmüş və bu əməli lentə alaraq sosial şəbəkələrdə yaymışdılar.

## İstinadlar
Ağbəniz (film, 2025)

**Disneyin Ağbənizi** () və ya sadəcə ***Ağbəniz*** () — Mark Uebbin rejissorluğu ilə, Qreta Qerviq və Erin Kressida Uilsonun ssenarisi əsasında çəkilmiş, 1937-ci ilin *"[[Ağbəniz və yeddi cırtdan (film, 1937)|Ağbəniz və yeddi cırtdan]]"* animasiya filminin (animasiya filmi, 1812-ci ildə Qrimm qardaşları tərəfindən qələmə alınmış eyniadlı alman nağılı əsasında çəkilmişdi) canlı adaptasiyası olan musiqili fentezi filmi. Filmdə Ağbəniz rolu Reyçel Zegler, Qəddar kraliça rolu isə Qal Qadot tərəfindən canlandırılmışdır.

1937-ci ilin "Ağbəniz və yeddi cırtdan" filminin remeykinin çəkilməsi planı Disney tərəfindən 2016-cı ilin oktyabrında elan edilmiş, Erin Kressida Uilsonun ssenarini yazacağı bildirilmişdir. 2019-cu ilin mayında rejissor kürsüsü üçün Mark Uebblə danışıqlara başlandığı elan edilmiş, həmin ilin sentyabrında isə onun rejissorluğu təsdiqlənmişdir. Əsas çəkilişlər 2022-ci ilin mart-iyul aylarında İngiltərədəki Pinewood Studios-da həyata keçirilmiş, 2024-cü ilin iyununda isə kiçik əlavə çəkilişlər icra olunmuşdur. Film təqdim edilməmişdən əvvəl mübahisələrə səbəb olmuş, baş rol ifaçısı Zeglerin 2023-cü il SAG-AFTRA tətili zamanı açıq-sözlülüyü, əsas hekayədə edilmiş dəyişikliklər, daltonik kastinq, cırtdan personajların cırtdan olmayan aktyorlar tərəfindən canlandırılması tənqid edilmişdir. 

"Ağbəniz" filminin Walt Disney Studios Motion Pictures studiyası tərəfindən 21 mart 2025-ci ildə kinoteatrlarda satışa çıxarılacağı gözlənilir. 
## İstinadlar
Qanmen (film, 2015)

**Qanmen** () — rejissor Pera Morelya tərəfindən çəkilmiş triller-döyüş janrında filmdir. Film Jan-Patrik Manşetin romanının motivləri əsasında ekranlaşdırılmışdır. Filmdə baş rolları Şon Penn və İdris Elba ifa etmişdirlər. Filmin premyerası ABŞ-də 20 mart 2015-ci ildə, Rusiyada isə 18 iyun 2015-ci ildə baş tutmuşdur.

## Süjet
Cim Terrye yüksək peşəkarlığa malik beynəlxalq muzdlu qatildir. Keçmişdə Konqonun Neft nazirinə qarşı sui-qəsddə əli olduğuna dair dəlillər tapıldığına görə casusluq peşəsini atan Cim artıq Afrika qəsəbələrini içməli su ilə təmin edən təşkilatda işləyir. Lakin keçmiş rəhbərliyi cinayətdə rolu olduğuna görə ondan əl çəkmir və yerini öyrənir. Cim adını təmizə çıxartmaq qərarına gəlir. Barselonadakı sevgilisinin yanına qayıdır, lakin onu şəhər-şəhər axtarmalı olur. Lakin ağlına gətirmədiyi bir şey var — sevgilisini ona qarşı istifadə etmələri. Çünki təqib olunduğu ərəfədə keçmiş tərəfdaşı Feliksə müraciət edir. Lakin Feliksin öz məqsədi var — Cim onun həyatından çıxmalıdır. Çünki ikisi də Ennini sevir. Beləliklə, Cim hamıya qarşı mübarizəyə başlamalı olur.

## İstinadlar

## Xarici keçidlər

*
Fukaqava Edo Muzeyi

– Yaponiyanın Tokio şəhərinin keçmiş Fukuqava rayonunda yerləşən, Edo dövrünə həsr olunmuş muzey.

## Tarixi
Fukaqava Edo Muzeyi 1986-cı ilin noyabrında açılmışdır. Muzey Fukaqava-Saqaço qəsəbəsinin 1830–1844-cü illərdəki tarixindən bəhs edir. Muzeydə müxtəlif artefaktlar və tarixi sərgilənsə də, muzeyin əsas sərgisi Fukaqava-Saqaçonun real ölçülərdə olan replikasıdır.

Qəsəbənin replikası bir neçə bölgədən ibarətdir və Edo dövrünün üslubunu əks etdirir. "Qəsəbənin" küncündə yanğın müşahidə qülləsi, onun altında çay evi yerləşir. Bundan əlavə, küçə boyunca yerləşən, balıqçılara və qayıqçılara xidmət göstərmiş mehmanxanaların olduğu küçə boyunca yerləşən çoki-buneləri görmək olar. Qəsəbənin yaşayış bölgəsində *[[naqaya]]* adlı taxta evlərin əmələ gətirdiyi dar küçələrdən ibarətdir. Burada dükkanlar, dülgərxana, su quyusu, ictimai hamam, zibilxana, tanrı İnariyə həsr olunmuş kiçik məbəd yerləşir.

Replikanı daha realistik göstərmək üçün işıqlandırma 20 dəqiqədən bir dəyişir. Beləliklə, ziyarətçilər günün müxtəlif vaxtlarının təcrübəsini yaşaya bilirlər. Burada səyyar satıcı qışqırığı və yağış səsi effektlərindən istifadə olunur. Bundan əlavə, replika qəsəbənin sakinlərinin hər birinin arxa plan hekayəsi var. Məsələn, 30 yaşlı satıcının (özü görünmür) 35 yaşlı arvadı və 10 yaşlı uşağı var, digər naqaya sakinlərindən biri isə şamisen və kalliqrafiya dərsi verən 36 yaşlı dul qadındır.

## Qalereya

Edo Fukagawa 3.JPG
Fukagawa Edo Museum on the 30th of october 2010 - 89.jpg
Edo Inari sushi 02.JPG
Fukagawa Edo Museum on the 30th of october 2010 - 19.jpg


## İstinadlar

## Xarici keçidlər
*
Triller (janr)

**Triller** — ədəbiyyatda, filmlərdə, videooyunlarda və televiziyalarda istifadə olunan janrdır. Narahatlıq, gərginlik və təşviş hissləri bu janrın əsas elementləri hesab olunur. Bu janrın əsas alt janrı (sub janr) isə psixoloji triller janrı hesab olunur. Con Kennedinin qətli hadisəsindən sonra siyasi triller və paranoyya triller janrları özlərinə həddindən artıq populyarlıq qazanmışdırlar. Triller filmlərinin ən yaxşı nümunələrindən bəzilərini triller (gərginlik) elementlərindən ustalıqla istifadə edən Alfred Hiçkok çəkmişdir.

Triller janrı əsasən tamaşaçını film boyu daimi həyəcan içində saxlayaraq onu müəyyən əhval-ruhiyyələrə girməyə sövq edir. Bunlar yüksək səviyyədə gözləmə və ya ümid etmə, qərarsızlıq, narahatlıq, həyəcan, gərginlik və dəhşət kimi hisslərdirlər. Bu janrda qırmızı siyənək () və Klifhanger () kimi ədəbi üsullardan müntəzəm olaraq istifadə olunur. Ən vacib məlumatı tamaşaçılardan gizli saxlamaq, döyüş və təqib səhnələri trillerin bütün alt janrlarında müntəzəm olaraq istifadə olunan üsullardırlar. Bununla belə, hər bir alt kateqoriyanın özünəməxsus olan xüsusiyyətləri və metodları da mövcuddur.

Kriminal triller alt janrında, əsasən, fidyə, girov, silahlı qarət, qisas, adam oğurluğu kimi üsullardan istifadə olunur. Müəmma triller alt janrında isə, əsasən, təhqiqat və detektiv hekayələri kimi elementlərdən istifadə olunur. Psixoloji triller alt janrında isə ağıl oyunları (müxtəlif hiylələrdən, məntiqi üsullardan və s. istifadə etmək), psixoloji mövzular, hiyləgərcəsinə yaxınlaşma, həbs etmə/ölüm tələsi, vəsvəsə və qorxulu şəxs (dəhşətli şəxs, dəhşətsaçan şəxsiyyət və s. adlarla da adlandırılır) kimi üsullardan istifadə olunur. Paranoyya triller alt janrında isə paranoyya və törədilməyən cinayətlərə görə cəzalandırılma kimi elementlərdən istifadə olunur.

Qərb dünyasının ən qədim hekayələrindən biri hesab olunan Homerin *[[Odisseya]]* əsəri triller janrının ilk nümunələrindən biri hesab olunur. Belə ki, bu əsər qəhrəmanın pis insanın (və ya mənfi obraz və yaxud mənfi qəhrəman) hərəkətlərinə mütləq formada qalib gəlməli olduğunu nümayiş etdirən trillerdir.

## İstinadlar

## Xarici keçidlər

*Triller nədir? *celadonbooks.com* saytında.
Karl Haushofer

**Karl Haushofer** (; ) — alman coğrafiyaşünası və sosioloqu, alman geosiyasət məktəbinin banisi.

## Baxışları
Karl Haushofer Almaniya Geosiyasət İnstitutunun banisi (1922), 1924–1944-cü illərdə nəşr olunan "Geopolitik" jurnalının (sonradan adı dəyişdirilərək Zeitschrift für Geopolitik edilmişdir) təsisçisi və baş redaktoru olmuşdur.

Haushoferin konstruksiyalarının əsası Maltusçuların "həyati məkan" konsepsiyası idi və o, bu məkanın genişləndirilməsini hər bir dövlətin vəzifəsi kimi görürdü. Bu anlayışlar bir sıra nasist nəzəriyyəçiləri tərəfindən qəbul edilmişdir. Haushofer Hess və Hitlerə həbsdə olarkən ədəbiyyat təqdim etsə də, alim o dövrdə yazılmış Pivə qiyamı Mein Kampfın onun fikirlərini əks etdirdiyini inkar etmişdir.

Haushofer avrasiyaçılığın xüsusi versiyasını — Avrasiya dövlətlərini birləşdirməli olan "Qitə bloku (ittifaq)" (*Kontinental blok*; , "Berlin-Moskva-Tokio oxu ") hərbi-geosiyasi doktrinasını inkişaf etdirmişdir, məsələn: İspaniya, İtaliya, Fransa, Almaniya, Rusiya və Yaponiya — Qərb anqlosakson dünyasına (Britaniya imperiyası və ABŞ) qarşı Şərqin tarazlığı və alternatividir.

Nasist Almaniyasında praktikada bu nəzəriyyə təhrif edilmiş və mərkəzi Almaniyanın paytaxtı olacaq ümumdünya Almaniya imperiyasını yaratmaq məqsədilə "Ox dövlətləri" adlanan siyasi blokun təşkilində təcəssüm edilmişdir.

## İstinadlar

## Xarici keçidlər
Reyçel Zegler

**Reyçel Zegler** () — Amerikalı aktrisa və müğənnidir.

## Həyatı

Reyçel Zegler 3 may 2001-ci ildə Nyu-Cersinin Hakensak şəhərində dünyaya göz açmışdır.

2018-ci ilin yanvar ayında rejissor Stiven Spilberq çəkəcəyi Qərb tərəfin hekayəsi adlı yeni bir filmi üçün Twitter vasitəsilə aktrisa seçimi elan edir.

2021-ci ildə Stiven Spilberqin rejissoru olduğu Qərb tərəfin hekayəsi adlı filmdə Maria Vasquez obrazı ilə kino karyerasına başlamışdır.

## Filmoqrafiyası

## İstinadlar
İneciro Asanuma

– Yaponiya siyasətçisi, Yaponiya Sosialist Partiyasının rəhbəri. 1961-ci ildəki bir çıxışı zamanı Otoya Yamaquçi tərəfindən öldürülmüşdür.

## Həyatı
İneciro Asanuma 1898-ci ildə Miyakecima adasında doğulmuşdur. O, bir neçə dəfə dövlət qulluğu imtahanından kəsildikdən sonra 1923-cü ildə Vaseda Universitetindən məzun olmuşdur. Burada tələbə hərəkatında iştirak etmişdir. 1922-ci ildə Yaponiya Kommunist Partiyasına qoşulsa da, proletar siyasətlə məşğul olmaq üçün 1924-cü ildə partiyadan ayrılmışdır. 1923-cü ildə Yaponiya Mədən İşçiləri Birliyinə qoşulmuş, 1925-ci ildə Fermer-Fəhlə Partiyasının baş katibi seçilmişdir. Partiya tezliklə hökumət tərəfindən bağlanmışdır. Aşio mədənindəki aksiyaları dəstəklədiyi üçün 5 aylıq həbsdə olmuşdur.

1933-cü ildə Tokio Şəhər Şurasına qəbul olunmuş, 1936 və 1937-ci illərdə Yaponiya parlamentinin Nümayəndələr palatasına seçilərək Sosial Kütlələr Partiyasını təmsil etmişdir. O, antiimperialist olsa da, 1932-ci ilə qədər Mancuriyanın "müstəqilliyini" dəstəkləmişdir. O, partiyasının sağçı "Tohokay" təşkilatı ilə birləşməsinə çalışmışdır. 1940-cı ildə Takao Saytonun parlamentdəki antimüharibə çıxışını tənqid etmişdir.

### Müharibədən sonra
İkinci Dünya müharibəsindən sonra Yaponiya Sosialist Partiyasının qurulmasında iştirak etmişdir. 1946–1958-ci illərdə 7 dəfə Yaponiya parlamentinə seçilmişdir. 1948-ci ildə partiyanın baş katibi, 1960-cı ilin martında partiyanın prezidenti olmuşdur.

Müharibədən sonra Yaponiya sosialistlərinin lideri olan Asanuma Yaponiya Sosialist Partiyasının yenidən silahlanmaya qarşı olan mövqeyinə başçılıq etmiş, 1957 və 1959-cu illərdə Çinə göndərilmiş partiya nümayəndəliklərinin başçısı olmuşdur. 1959-cu ildəki Çin səfəri zamanı Asiyadakı ABŞ imperializmini tənqid etmişdir. 1960-cı ildəki Yaponiya–ABŞ təhlükəsizlik müqaviləsinin imzalanmasına qarşı olan hərəkata başçılıq etmişdir. 1960-cı ildə seçkilərlə bağlı çıxışı zamanı sağçı bir aktivist tərəfindən bıçaqlanaraq öldürülmüşdür.

## İstinadlar

## Ədəbiyyat
* 
* 
* 

## Xarici keçidlər
*